**Guillaume Apollinaire** (født 26. august 1880, død 9. november 1918) var en fransk poet, dramatiker, forfatter av romaner og noveller og kunstkritiker av polsk opphav.

Han er betraktet som en av de fremst franske poeter fra tidlig på 1900-tallet, foruten også en av pionerene til den surrealistiske bevegelsen. Han er kreditert for å ha skapt begrepet «surrealisme», og skrev et av de tidligste verkene som er betegnet som surrealistisk, skuespillet *Les Mamelles de Tirésias* («Tirésias’ bryster»), skrevet i 1903, men utgitt i 1917, siden benyttet som grunnlag fra en opera i 1947.

Liv og virke
------------

Guillaume Apollinaire (venstre) og André Rouveyre, 1914.
Calligramme.
Hans fødenavn var *Wilhelm Albert Vladimir Apollinaris de Kostrowitzky/Kostrowicki*. Mora var en polsk grevinne, faren var trolig Francesco Flugi d'Aspermont, en italiensk-sveitsisk aristokrat som tidlig forsvant ut av guttens liv.[]

Apollinaire tilhørte en aktiv krets av kunstnere på Montparnasse i Paris som tidlig på 1900-tallet prøvde ut nye uttrykk i en rekke kunstarter. Blant disse var Pablo Picasso, Erik Satie, Ossip Zadkine og Marcel Duchamp. I 1911 slutta han seg til Puteaux-gruppa, en utløper fra kubistbevegelsen. I september samme år ble han arrestert, mistenkt for å ha stjålet Mona Lisa, holdt i La Santé-fengselet, men ble senere løslatt.

Apollinaires første diktsamling var *L'Enchanteur pourrissant* (1909), men det var først med *Alcools* i 1913 at han vant et visst ry. Diktene er delvis inspirert av symbolistene, men han blander gammelt og nytt, tradisjonelle former og modernistisk billedbruk.[] I 1913 ga han også ut essayet *Les Peintres cubistes*, og med det bidro han til å definere den nye retningen og gjøre den kjent i offentligheten.[] Han skrev også om Robert Delaunay og andre abstrakte malere.

Han tjenestegjorde i de franske styrkene under 1. verdenskrig, og i 1916 ble han alvorlig såret i tinningen. Under rekonvalesensen reviderte han teksten til teaterstykket *Les Mamelles de Tirésias* (1917). I forordet karakteriserte han sjøl stykket som surrealistisk, og ga dermed navn til en retning innafor 1900-tallets kunst og litteratur. Stykket ble senere grunnlag for en opera av Francis Poulenc, i 1947. *L'Esprit nouveau et les poètes* er et litterært manifest som han skrev på denne tida.

I 1907 skrev Apollinaire den pornografiske romanen *Les Onze Mille Verges*, men vedkjente seg aldri teksten offentlig. Den var forbudt i Frankrike til 1970. En annen pornografisk roman som tilskrives han er *Les exploits d'un jeune Don Juan*, som ble filmatisert i 1987. Apollinaire ga det opprinnelige manuskriptet fra 1907 til Picasso og det var et av kunstnerens mest verdsatte eiendeler.

Apollinaire gjenvant aldri sin fulle helse etter skaden han pådro seg i første verdenskrig, og han døde i spanskesyken i 1918.[] Han ligger gravlagt på Père Lachaise-kirkegården i Paris. Rett etter at han døde utkom *Calligrammes*, en samling av konkret poesi, der typografien spiller en viktig rolle for opplevelsen av diktene.[]

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Guillaume-Apollinaire, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2   Apollinaire, Guillaume, «Guillaume Apollinaire»[Hentet fra Wikidata]
4. 1 2   RKDartists, «Guillaume Apollinaire», RKD kunstner-ID 2191[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑   L'Humanité, www.humanite.fr, utgitt 26. april 2005[Hentet fra Wikidata]
8. ↑   Museum of Modern Arts online samling, MoMA kunstner-ID 14265, besøkt 4. desember 2019[Hentet fra Wikidata]
9. ↑   Dictionnaire historique du Père-Lachaise, side(r) 179[Hentet fra Wikidata]
10. ↑   Brandon, Ruth (1999): «A Bas Guillaume», første kapittel fra boken *Surreal Lives*, New York Times
11. ↑  Rouveyre, André (1992). *Apollinaire enregistré et filmé en 1914*. Marseille: André Dimanche. ISBN 2-86916-047-X.
12. ↑  Guillaume Apollinaire, The Poetry Foundation
13. ↑  Golding, John (1994): *Visions Of the Modern*. ISBN 0520087925. s. 109.

Eksterne lenker
---------------

Apollinaire leser *Le Pont Mirabeau* (1913).
* (en) Guillaume Apollinaire – kategori av bilder, video eller lyd på Commons Rediger på Wikidata

* (en) Guillaume Apollinaire – galleri av bilder, video eller lyd på Commons Rediger på Wikidata
* (en) Guillaume Apollinaire på Internet Movie Database Rediger på Wikidata

* (no) Guillaume Apollinaire hos Sceneweb Rediger på Wikidata

* (fr) Guillaume Apollinaire på Allociné Rediger på Wikidata

* (en) Guillaume Apollinaire på AllMovie Rediger på Wikidata

* (en) Guillaume Apollinaire hos The Movie Database Rediger på Wikidata
* (en) Guillaume Apollinaire på Discogs Rediger på Wikidata

* (en) Guillaume Apollinaire på MusicBrainz Rediger på Wikidata
* (fr) Le Site officiel de Guillaume Apollinaire, offisielt nettsted
* (en) Verker av Guillaume Apollinaire i Prosjekt Gutenberg
* (fr) Ebooks fra Apollinaire på fransk hos Livres & Ebooks

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** ISNI **·** ISNI **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC
 |

Portal: Litteratur